***Ο τυχοδιώκτης των δύο ηπείρων*** (γαλλικά: ***Les Tribulations d'un Chinois en Chine***‎‎) είναι γαλλική κωμωδία περιπέτειας του 1965 με πρωταγωνιστές τον Ζαν Πολ Μπελμοντό και την Ούρσουλα Άντρες. Την ταινία σκηνοθέτησε ο Φιλίπ ντε Μπρόκα ενώ ο Ντανιέλ Μπουλανζέ έγραψε το σενάριο, το οποίο είναι βασισμένο χαλαρά στο μυθιστόρημα *Οι περιπέτειες ενός Κινέζου στην Κίνα* (γαλλικά: *Les Tribulations d'un Chinois en Chine*) του 1879 του Ιουλίου Βερν.

Πλοκή
-----

Ο εκατομμυριούχος Αρτούρ Λεμπερέρ έχει βαρεθεί τη ζωή. Προσπαθεί να αυτοκτονήσει, αλλά αποτυγχάνει και μετά αποφασίζει να ταξιδέψει στο Χονγκ Κονγκ, για να δει αν μπορεί να θεραπευτεί η κατάθλιψή του.

Στο Χονγκ Κονγκ, ο Αρτούρ ανακαλύπτει ότι τα χρήματά του έχουν κάνει φτερά. Ο κύριος Γκο, ο παλιός του δάσκαλος και Κινέζος φιλόσοφος, τον αναγκάζει να συνάψει ένα ασφαλιστήριο συμβόλαιο ζωής για να ωφελήσει την Αλίς, την αρραβωνιαστικιά του Αρτούρ, και τον κύριο Γκο. Ο Γκο υπόσχεται στον Αρτούρ ότι θα βάλει κάποιον να τον σκοτώσει.

Στη συνέχεια ο Αρτούρ συναντά την Αλεξαντρίν, εθνολόγο και στριπτιζέζ. Αποφασίζει να μην πεθάνει και πηγαίνει να βρει τον Γκο πριν ο αυτός μπορέσει να προσλάβει δολοφόνο.

Διανομή ρόλων
-------------

* Ζαν Πολ Μπελμοντό ως Αρτούρ Λεμπερέρ
* Ούρσουλα Άντρες ως Αλεξαντρίν Πιναρντέλ
* Μαρία Πακόμ ως Σούζι Πονσαμπέρ
* Ναλερί Λαγκράνζ ως Αλίς Πονσαμπέρ
* Βαλέρι Ινκιτζίνοφ ως κύριος Γκο
* Ζαν Ροσφόρ ως Λεόν

Παραγωγή
--------

Εκτός από τα πλάνα στην Κίνα, η ταινία περιέχει αρκετά λεπτά από την περιοχή Άγκρα στην Ινδία, μεταξύ των οποίων και το μαυσωλείο Ταζ Μαχάλ, το οποίο φαίνεται πολύ πιο λευκό από ό,τι είναι σήμερα. Η ταινία περιλαμβάνει επίσης περίπου 15 λεπτά πλάνα από την κεντρική περιοχή του Κατμαντού στο Νεπάλ, τον κοντινό ναό Swayambunath στην πλαγιά του λόφου και περισσότερες αγροτικές ορεινές περιοχές του Νεπάλ, με φόντο τα εντυπωσιακά Ιμαλάια.

Η ταινία επανένωσε τον Ντε Μπρόκα και τον Μπελμοντό, που είχαν δουλέψει στην ταινία *Ο Τυχοδιώκτης του Ρίο* (*L'homme de Rio*). Τα γυρίσματα ξεκίνησαν με τον τίτλο *Κινέζικες περιπέτειες στην Κίνα* στις 5 Ιανουαρίου 1965 στο Νεπάλ.  Η Ούρσουλα ΆΝτρες έφυγε για το Χονγκ Κονγκ τον Φεβρουάριο του 1965.  Τα γυρίσματα έγιναν στο Χονγκ Κονγκ και στο Παρίσι.

Υποδοχή
-------

Η ταινία ήταν η δέκατη πιο δημοφιλής ταινία του 1965 στη Γαλλία, μετά τις ταινίας *Το κορόιδο*, *Τζέιμς Μποντ, πράκτωρ 007 εναντίον Χρυσοδάκτυλου*, *Τζέιμς Μποντ, πράκτωρ 007: επίχειρηση κεραυνός*, *Ο χωροφύλακας στη Νέα Υόρκη*, *Μαίρη Πόπινς*, *Η επιστροφή του Φαντομά*, *Ο κεραυνός του Θεού*, *Οι εξυπνάκηδες* και *Βίβα Μαρία*.

Παραπομπές
----------

 

1. ↑  www.imdb.com/title/tt0059831/. Ανακτήθηκε στις 22  Ιουνίου 2016.
2. 1 2 3 4 5 6 7 8 9 10  www.filmaffinity.com/en/film699751.html. Ανακτήθηκε στις 22  Ιουνίου 2016.
3. 1 2 3 4 5  www.allocine.fr/film/fichefilm\_gen\_cfilm=44623.html. Ανακτήθηκε στις 22  Ιουνίου 2016.
4. ↑  TRAIL OF TRIAL: Pioneers' Tragic Trek To Be Filmed -- Tanglewood to Tel Aviv -- Sequel
By A.H. WEILER. New York Times 29 Nov 1964: X11.
5. ↑  Sammly Agrees to Play Iago Role: Lilia Skala, Ex-N.Y. City Center Employe, to Return as Singer
Hopper, Hedda. Los Angeles Times 8 Feb 1965: c20.
6. ↑  CALL SHEET: Marquand Signed for 'Phoenix'
Martin, Betty. Los Angeles Times 24 Apr 1965: B7.
7. ↑  «1965 Box Office». *Box Office Story*.

Εξωτερικοί σύνδεσμοι
--------------------

* *Chinese Adventures in China*   στην IMDb
* *Chinese Adventures in China* στο AllMovie

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |